Diari Oficial de la Generalitat Valenciana


Sumari del DOGV 6403, del 23-11-2010 (2010/12240)

Notificació de la sentència dictada en el judici ordinari número 396/2009.
--------------------------------------------------------------------------

### Dades del document

Número de DOGV
:   6403

Data del DOGV
:   23-11-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/12133


Organisme emissor
:   Jutjat Mercantil Número 2 de València

Tipus de document
:   Edicte

Notificació de la sentència dictada en el judici ordinari número 396/2009. [2010/12341]  
Judici ordinari 000396/2009  
Demandant: Prosanitas, SA.  
Procuradora: María Alcalá Velázquez.  
Demandats: Mariana Grup Encofrados Integrales, SL, i Agustín Pérez Mascarell.  
Jorge Víctor Iglesias de Baya, secretari del Jutjat Mercantil número 2 de València, faig saber:  
Que en aquest Jutjat a càrrec meu se segueixen les actuacions de judici ordinari - 000396/2009, a instàncies de Prosanitas, SA, representat per la procuradora María Alcalá Velázquez, contra Mariana Grup Encofrados Integrales, SL, i Agustín Pérez Mascarell, en què mitjançant la resolució del dia de hui he disposat, com ara ho efectue, notificar la sentència dictada en les actuacions indicades als demandats en parador ignorat Mariana Grup Encofrados Integrales, SL, i Agustín Pérez Mascarell.  
La sentència té l'encapçalament i part dispositiva que literalment són així:  
«/.../   
«Jutjat Mercantil número 2 de València  
Judici ordinari número 000396/2009  
Part demandant: Prosanitas, SA.  
Procuradora: María Alcalá Velázquez.  
Part demandada: Mariana Grup Encofrados Integrales, SL, i Agustín Pérez Mascarell.  
Sentència número 333/2010  
València, 5 d'octubre de 2010  
María del Mar Fernández Barjau, jutgessa de reforç del Jutjat Mercantil número 2 de València, he vist aquestes actuacions de judici ordinari número 396/09, promogudes a instàncies de la procuradora María Alcalá Velázquez, en nom i representació de la mercantil Prosanitas, SA, assistida per la lletrada Águeda Sánchez Soria, contra la mercantil Marina Grup Encofrados Integrales, SL, i el seu administrador únic Agustín Pérez Mascarell, declarats ambdós en rebel·lia, en què s'exerceix de forma acumulada una acció de reclamació d'una quantitat i la de responsabilitat de l'administrador social, d'acord amb els següents:  
Dispositiva  
Estime totalment la demanda formulada per la procuradora María Alcalá Velázquez, en nom i representació de la mercantil Prosanitas, SA, contra la societat Marina Grup Encofrados Integrales, SL, i el seu administrador únic Agustín Pérez Mascarell, declarats ambdós en rebel·lia, i condemne els dos demandats a pagar, de forma conjunta i solidària, a la part actora la quantitat de 5.444,50 euros més els interessos processals de l'article 576 de la Llei d'Enjudiciament Civil i les costes produïdes en aquesta instància.  
Notifiqueu aquesta resolució a les parts, i informeu-los que contra aquesta es pot interposar un recurs d'apel·lació, davant de la Secció 9a de l'Audiència Provincial de València, que cal preparar mitjançant un'escrit que s'ha de presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn).  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat. El dipòsit s'haurà de constituir mitjançant l'ingrés de la quantitat indicada al banc Banesto, en el compte corresponent a aquest expedient, indicant, en el camp «Concepte» el codi «02 civil-apel·lació» i la data de la resolució objecte de recurs amb el format dd/mm/aaaa. En el cas que realitze l'ingrés mitjançant una transferència bancària, després d'emplenar el codi de compte corrent (CCC, 20 dígits), indicarà, en el camp «Concepte», el número de compte, el codi i la data en la forma exposada anteriorment.  
Expediu un certificat d'aquesta sentència i uniu-lo a les actuacions, i incloeu l'original en el llibre de sentències civils d'aquest Jutjat.  
Aquesta és la meua sentència, que pronuncie, mane i firme».  
I perquè valga de notificació de la sentència a les persones demandades Marina Grup Encofrados Integrales, SL, i Agustín Pérez Mascarell,en parador ignorat, de conformitat amb el que disposa l'article 497.2 de la Llei d'Enjudiciament Civil, expedisc aquest edicte.  
València, 5 d'octubre de 2010.- El secretari: Jorge Víctor Iglesias de Baya.